**Ministru kabineta noteikumu projekta**

**„Noteikumu par institūciju sadarbību bērnu tiesību aizsardzībā” sākotnējās ietekmes novērtējuma ziņojums (anotācija)**

|  |
| --- |
| 1. Tiesību akta projekta izstrādes nepieciešamība
 |
| 1. | Pamatojums | Ministru kabineta noteikumu projekts “Noteikumu par institūciju sadarbību bērnu tiesību aizsardzībā” (turpmāk - Noteikumu projekts) izstrādāts atbilstoši 2017.gada 2.marta grozījumiem Bērnu tiesību aizsardzības likuma 6.panta trešajā daļā, kas uzdod Ministru kabinetam līdz 2017.gada 31.jūlijam izdot noteikumus, kas nosaka institūciju sadarbības organizēšanu un kārtību, kādā īstenojama bērnu tiesību aizsardzība . |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Normatīvais regulējums jau šobrīd paredz tādu atbildīgo institūciju kā bāriņtiesu, pašvaldības sociālo dienestu, pašvaldības policijas (vai Valsts policijas, ja pašvaldība nav izveidojusi pašvaldības policiju vai nav deleģējusi pašvaldības policijas uzdevumus citai pašvaldībai), izglītības iestāžu, bērnu aprūpes iestāžu, ārstniecības iestāžu un citu iesaistīto institūciju tiesības un pat pienākumu savstarpēji sadarboties, īstenojot bērnu tiesību aizsardzību. Tas izriet gan no Bērnu tiesību aizsardzības likumā noteiktā, gan arī no attiecīgo institūciju darbību reglamentējošajiem normatīvajiem aktiem. Tomēr ne vienmēr šis sadarbības pienākums tiek izprasts un īstenots vienveidīgi un mērķēti, ne vienmēr visas iesaistītās institūcijas izprot to, ko dara citas institūcijas, kādas ir to nepieciešamības un vajadzības, lai tās pēc iespējas labāk, ar citu institūciju palīdzību, varētu izpildīt savā kompetencē esošos pienākumus un uzdevumus bērnu tiesību aizsardzībā. Lai risinātu šo jautājumu un nodrošinātu to, ka tiek ievērotas bērna labākās intereses, ir jāizveido visu iesaistīto institūciju vienotas sadarbības mehānisms, jo īpaši šādu starpinstitucionālu sadarbību attīstot un stiprinot pašvaldību līmenī. Iesaistīto institūciju savstarpēja sadarbība, vienam otra pienākumu apzināšanās un vienota izpratne ir viens no galvenajiem priekšnoteikumiem, lai darbs ar bērnu un ģimeni tiktu uzsākts savlaicīgāk un maksimāli efektīvi, izmantojot iesaistīto institūciju rīcībā esošos resursus. Ņemot vērā iepriekš minēto, ir izstrādāts Noteikumu projekts, ar kuru ir paredzēts noteikt, ka pašvaldību līmenī ir izveidojamas sadarbības grupas un organizējamas grupu sanāksmes, lai sekmētu efektīvu institūciju sadarbību un veidotu mērķētāku katras institūcijas rīcību, tādējādi nodrošinot bērna tiesību un interešu vislabāko aizsardzību.Sadarbības grupa izskata individuālus gadījumus saistībā ar iespējamiem bērna tiesību pārkāpumiem, ja ir nepieciešama vairāku institūciju sadarbība un ir: * - kritisks gadījums, kurā iesaistīts bērns, tai skaitā situācija, kurā nepieciešama ātra rīcība;
* - sarežģīts gadījums, kuru nav iespējams atrisināt vienas institūcijas ietvaros vai kuru nav izdevies atrisināt ilgstošā laika posmā;
* - nelaimes gadījums, kurā iesaistīts bērns, tai skaitā iestājusies bērna nāve;
* - iestājušās smagas vai neatgriezeniskas sekas bērna attīstībai prettiesiskas darbības rezultātā;
* - cits būtisks bērna tiesību pārkāpums.

Atbilstoši Noteikumu projektā paredzētajam vienā novadā vai republikas pilsētā var izveidot vairākas sadarbības grupas. Tāpat vairākas mazākas pašvaldības, kurās nav nepieciešams izveidot savu sadarbības grupu, var izveidot vienu kopīgu sadarbības grupu. Šādos gadījumos nosakāma katras sadarbības grupas darbības teritorija.1. Sadarbības grupas sastāvā iekļauj pārstāvjus no pašvaldības policijas vai Valsts policijas, ja pašvaldība nav izveidojusi pašvaldības policiju vai nav deleģējusi pašvaldības policijas uzdevumus citai pašvaldībai; pašvaldības sociālā dienesta; pašvaldības Izglītības pārvaldes, bet ja šādas pārvaldes nav, tad izglītības speciālistu; pārstāvjus no bāriņtiesas. Vienlaikus pēc pašvaldības iniciatīvas sadarbības grupas sastāvu var papildināt ar pārstāvjiem no izglītības iestādēm; bērnu aprūpes iestādēm; nevalstiskajām organizācijām u.c. Tāpat individuālu gadījumu izskatīšanai sadarbības grupa var pieaicināt citus speciālistus vai pieprasīt tiem sniegt nepieciešamo informāciju, kas varētu būt būtiska sadarbības grupas darbā (piemēram, no ģimenes ārsta).

Noteikumu projektā paredzēts, ka sadarbības grupa analizē situāciju bērnu tiesību aizsardzības jomā un sniedz priekšlikumus pašvaldībai novada vai republikas pilsētas bērnu tiesību aizsardzības programmas izstrādei; sniedz Labklājības ministrijai priekšlikumus normatīvo aktu pilnveidošanai bērnu tiesību aizsardzības jomā (savukārt Labklājības ministrija pēc šo priekšlikumu izvērtēšanas iesniedz tos Bērnu tiesību aizsardzības komisijai); informē sabiedrību par aktuāliem bērnu tiesību aizsardzības jautājumiem; veicina valsts un pašvaldību institūciju, nevalstisko organizāciju un citu bērnu tiesību aizsardzības subjektu savstarpējo sadarbību.Pēc būtības ar Noteikumu projektu netiek uzlikti jauni pienākumi institūcijām, bet tiek noteikta vienota kārtība, kādā īstenojama sadarbība bērnu tiesību aizsardzībā. Tādejādi katra institūcija piedalās esošās kompetences ietvaros un šis kopīgais darbs veido mērķētāku katras institūcijas rīcību ar bērnu un ģimeni, kā rezultātā veidojas visu institūciju rīcības sinerģija. Turklāt, ja pašvaldībā jau pastāv kāda koleģiāla institūcija, kas darbojas bērnu tiesību aizsardzības jomā, tad atbilstoši Noteikumu projektā noteiktajam nav jāizveido vēl jauna sadarbības grupa, bet jau esošā var turpināt savu darbību pie nosacījuma, ka tiek ievērotas šajā Noteikumu projektā minētās prasības.  |
| 3. | Projekta izstrādē iesaistītās institūcijas | Noteikumu projektu izstrādāja darba grupa (Labklājības ministra 2017.gada 21.februāra rīkojums Nr. 28 “Par darba grupas izveidi”), kuras sastāvā bija pārstāvji no Valsts bērnu tiesību aizsardzības inspekcijas, Labklājības ministrijas, Tieslietu ministrijas, Iekšlietu ministrijas, Veselības ministrijas, Valsts policijas, Izglītības valsts kvalitātes dienesta, Izglītības un zinātnes ministrijas, Latvijas Pašvaldību savienības, nodibinājuma “Centrs Dardedze”, biedrības “Latvijas sociālo dienestu vadītāju apvienība”, Latvijas Bāriņtiesu darbinieku asociācijas. |
| 4. | Cita informācija | Nav.  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bērni, kā arī bērna tiesību aizsardzībā iesaistītās valsts un pašvaldību institūcijas, nevalstiskās organizācijas, kuras būs pārstāvētas sadarbības grupās. |
| 2. | Tiesiskā regulējuma ietekme uz tautsaimniecību un administratīvo slogu | Institūciju savstarpējās sadarbības pienākums jau šobrīd ir noteikts Bērnu tiesību aizsardzības likumā, tāpēc tiesiskais regulējums pēc būtības nemaina pienākumus, kā arī veicamās darbības un tādējādi neradīs papildu administratīvo slogu tām institūcijām, kuras ir paredzēts iekļaut sadarbības grupā. Vienlaikus projekts efektīvāk ļaus izmantot institūciju rīcībā esošos resursus, prioritāri nodrošinot bērna tiesības un intereses.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav.  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts publicēts Labklājības ministrijas tīmekļa vietnē sadaļā “LM dokumentu projekti”, kā arī Ministru kabineta tīmekļa vietnē sadaļā “Sabiedrības līdzdalība”, tādējādi dodot iespēju sabiedrībai līdzdarboties noteikumu projekta izstrādes procesā. |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju izteikt par to viedokļus, Noteikumu projekts 2017.gada 17.maijā ievietots Labklājības ministrijas tīmekļa vietnē, kā arī Ministru kabineta tīmekļa vietnē un termiņš viedokļa izteikšanai tika noteikts 2017.gada 31.maijs.Noteikumu projekta izstrādes darba grupā piedalījās pārstāvji no nevalstiskām organizācijām: nodibinājums “Centrs Dardedze”, biedrība “Latvijas sociālo dienestu vadītāju apvienība”, Latvijas Bāriņtiesu darbinieku asociācija. |
| 3. | Sabiedrības līdzdalības rezultāti | Priekšlikumi un iebildumi par Noteikumu projektu līdz 2017.gada 31.maijam nav saņemti. |
| 4. | Cita informācija | Nav  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | * 1. Pašvaldības, sociālie dienesti, bāriņtiesas, pašvaldības policija vai Valsts policija, ja pašvaldība nav izveidojusi pašvaldības policiju vai nav deleģējusi pašvaldības policijas uzdevumus citai pašvaldībai, pašvaldību Izglītības pārvaldes, bērnu aprūpes iestādes, Valsts probācijas dienests, Valsts bērnu tiesību aizsardzības inspekcija, Labklājības ministrija, ārstniecības iestādes, ģimenes ārsti, nevalstiskās organizācijas.
 |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

Labklājības ministrs J.Reirs

31.05.2017.

K.Venta-Kittele, 67021610

kristine.venta-kittele@lm.gov.lv